Bobby Rogers

Bobby Rogers (født Robert E. Rogers 19. februar 1940 i Detroit i Michigan, død 3. mars 2013) var en USA-amerikansk soul-sanger, best kjent som medlem av vokalgruppa The Miracles, som var Motown Records' første store suksess.

Rogers var med Smokey Robinsons gruppe The Matadors, og blei så med i The Miracles fra starten i 1956. Han var den av de opprinnelige medlemmene som var med lengst, fram til 2011. I gruppas gullalder sang han hovedstemmen på blant annet «You've Really Got a Hold on Me» (1962) og «You're So Fine And Sweet» (1964).

Han har skrevet eller bidratt til ei rekke hitlåter for ulike Motown-artister, for eksempel:

 The Temptations: «The Way You Do the Things You Do» og «My Baby»
 Mary Wells: «What Love Has Joined Together»
 The Contours: «First I Look at the Purse» 
 Marvin Gaye: «One More Heartache»
 The Miracles: «That's What Love Is Made Of» og «Going to a Go-Go» 

Våren 2009 fikk The Miracles ei stjerne på Hollywood Walk of Fame.Omtale på Los Angeles Times Hollywood Star Walk; besøkt 11. januar 2016.

Rogers var gift med Wanda Young, førstesangeren i The Marvelettes, fra 1963 til 1975. Han er fetter av Claudette Rogers, som også sang i The Miracles og som seinere var gift med gruppas leder, Smokey Robinson.

I 2012 blei The Miracles innvotert i Rock and Roll Hall of Fame, en heder Smokey Robinson aleine hadde fått alt i 1987.Omtale på nettstedet til Rock and Roll Hall of Fame; besøkt 11. januar 2016. Rogers døde etter lengre tids sykdom den 3. mars 2013, i en alder av 73 år.Detroitnews.com – Bobby Rogers of the Miracles dies after long illness (Av Susan Whitall. Publisert 3. mars 2013, besøkt 4. mars 2013)

 Referanser 

 Kilder 
 Nekrolog i Harris M. Lentz III: Obituaries in the Performing Arts, 2013, McFarland 2014, ISBN 9780786476657, side 325.
 Omtale og diskografi på nettstedet discogs.com; besøkt 11. januar 2016.

 Eksterne lenker   



Kategori:Soulmusikere fra USA
Kategori:Sangere fra USA
Kategori:Låtskrivere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Detroit